แขวงหนองจอก

หนองจอก เป็นแขวงหนึ่งของเขตหนองจอก กรุงเทพมหานคร

ที่ตั้งและอาณาเขต 
แขวงหนองจอกตั้งอยู่ทางทิศตะวันออกฟากเหนือของคลองแสนแสบในเขตหนองจอก มีอาณาเขตติดต่อกับแขวงและตำบลข้างเคียงเรียงตามเข็มนาฬิกา ดังนี้
 ทิศเหนือ ติดต่อกับแขวงคลองสิบและแขวงคลองสิบสอง (เขตหนองจอก) มีคลองลำเจดีย์เล็ก แนวแบ่งเขตการปกครองระหว่างแขวงหนองจอกกับแขวงคลองสิบ คลองลำบุหรี่พวง คลองสิบสอง แนวแบ่งเขตการปกครองระหว่างแขวงหนองจอกกับแขวงคลองสิบสอง คลองบึงปรง แนวแบ่งเขตการปกครองระหว่างแขวงหนองจอกกับแขวงคลองสิบสอง และคลองบึงน้ำรักษ์เป็นเส้นแบ่งเขต
 ทิศตะวันออก ติดต่อกับตำบลบึงน้ำรักษ์และตำบลศาลาแดง (อำเภอบางน้ำเปรี้ยว จังหวัดฉะเชิงเทรา) มีคลองสิบสี่และแนวแบ่งเขตการปกครองระหว่างกรุงเทพมหานครกับจังหวัดฉะเชิงเทราเป็นเส้นแบ่งเขต
 ทิศใต้ ติดต่อกับแขวงกระทุ่มรายและแขวงโคกแฝด (เขตหนองจอก) มีคลองแสนแสบเป็นเส้นแบ่งเขต
 ทิศตะวันตก ติดต่อกับแขวงคู้ฝั่งเหนือ (เขตหนองจอก) มีคลองบึงเขมร คลองลำปลาแย แนวแบ่งเขตการปกครองระหว่างแขวงคู้ฝั่งเหนือกับแขวงหนองจอก และคลองลำเจดีย์เป็นเส้นแบ่งเขต

การคมนาคม 
ถนนในพื้นที่แขวงกระทุ่มราย ได้แก่
 ถนนมิตรไมตรี ตั้งแต่ถนนประชาสำราญถึงคลองบึงเขมร
 ถนนประชาสำราญ ตั้งแต่ถนนสกุลดีไปจนสุดพื้นที่แขวง
 ถนนสกุลดี ตั้งแต่ถนนประชาสำราญถึงตลาดหนองจอก
 ถนนเชื่อมสัมพันธ์ ตั้งแต่ทางแยกแป๊ะหลิ่วถึงคลองแสนแสบ
 ถนนเลียบคลองสิบสามฝั่งตะวันตก (ทางหลวงชนบท ปท.3012) ตั้งแต่ถนนสกุลดีไปจนสุดพื้นที่แขวง
 ถนนเลียบคลองสิบสามฝั่งตะวันออก (ทางหลวงชนบท ปท.3035) ตั้งแต่ถนนสกุลดีไปจนสุดพื้นที่แขวง
 ถนนผดุงพันธ์ ตั้งแต่ถนนสกุลดีไปจนสุดเขตกรุงเทพมหานคร
 ถนนยังพัธนา ตั้งแต่ถนนผดุงพันธ์ถึงคลองบึงน้ำรักษ์
 ถนนวัดใหม่เจริญราษฎร์ ตั้งแต่ถนนเลียบคลองสิบสามฝั่งตะวันออกถึงวัดใหม่เจริญราษฎร์

อ้างอิง 

หนองจอก